CELEX: 32010R0245
Language: sl
Date: 2010-03-23 00:00:00
Title: Uredba Komisije (EU) št. 245/2010 z dne 23. marca 2010 o odstopanju od Uredbe (ES) št. 288/2009 v zvezi z rokom, v katerem države članice Komisiji sporočijo svoje strategije, in rokom, v katerem Komisija odloči o dokončni dodelitvi pomoči na podlagi sistema razdeljevanja sadja v šolah

24.3.2010   
            
            
               SL
            
            
               Uradni list Evropske unije
            
            
               L 77/50
            
         UREDBA KOMISIJE (EU) št. 245/2010
   z dne 23. marca 2010
   o odstopanju od Uredbe (ES) št. 288/2009 v zvezi z rokom, v katerem države članice Komisiji sporočijo svoje strategije, in rokom, v katerem Komisija odloči o dokončni dodelitvi pomoči na podlagi sistema razdeljevanja sadja v šolah
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 103h(f) v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu s členom 4(1) Uredbe Komisije (ES) št. 288/2009 z dne 7. aprila 2009 o določitvi podrobnih pravil za uporabo Uredbe Sveta (ES) št. 1234/2007 v zvezi s pomočjo Skupnosti za oskrbo otrok v izobraževalnih ustanovah s sadjem in zelenjavo, predelanim sadjem in zelenjavo ter proizvodi iz banan na podlagi sistema razdeljevanja sadja v šolah (2) države članice, ki zaprosijo za pomoč iz prvega odstavka člena 103ga Uredbe (ES) št. 1234/2007 za obdobje od 1. avgusta do 31. julija, Komisijo o svoji strategiji obvestijo do 31. januarja leta, v katerem se navedeno obdobje začne.
            
         
               (2)
            
            
               Številne države članice so imele pri upoštevanju navedenega roka težave, med drugim zato, ker morajo po prvem letu izvajanja oceniti učinkovitost njihovega sistema.
            
         
               (3)
            
            
               Da bi državam članicam dali dodaten čas za ovrednotenje njihovih sistemov in po potrebi spremembo strategij, se jim s prehodnim ukrepom omogoči, da Komisijo o svojih strategijah za obdobje od 1. avgusta 2010 do 31. julija 2011 obvestijo do 28. februarja 2010.
            
         
               (4)
            
            
               Prav tako se rok, v katerem Komisija odloči o dokončni dodelitvi pomoči za obdobje od 1. avgusta 2010 do 31. julija 2011, določen v tretjem pododstavku člena 4(4) Uredbe (ES) št. 288/2009, podaljša do 30. aprila 2010.
            
         
               (5)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   Z odstopanjem od člena 4(1) Uredbe (ES) št. 288/2009 lahko države članice Komisijo o svoji strategiji za obdobje od 1. avgusta 2010 do 31. julija 2011 obvestijo najpozneje do 28. februarja 2010.
   2.   Z odstopanjem od tretjega pododstavka člena 4(4) Uredbe (ES) št. 288/2009 Komisija do 30. aprila 2010 odloči o dokončni dodelitvi pomoči za obdobje od 1. avgusta 2010 do 31. julija 2011.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. februarja 2010.
   Njena veljavnost preneha 30. aprila 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 94, 8.4.2009, str. 38.